CELEX: 32017R0359
Language: fi
Date: 2017-02-28 00:00:00
Title: Komission täytäntöönpanoasetus (EU) 2017/359, annettu 28 päivänä helmikuuta 2017, täytäntöönpanoasetuksen (EU) N:o 540/2011 muuttamisesta tehoaineen oksifluorfeeni hyväksymisedellytysten osalta (ETA:n kannalta merkityksellinen teksti. )

1.3.2017   
            
            
               FI
            
            
               Euroopan unionin virallinen lehti
            
            
               L 54/8
            
         KOMISSION TÄYTÄNTÖÖNPANOASETUS (EU) 2017/359,
   annettu 28 päivänä helmikuuta 2017,
   täytäntöönpanoasetuksen (EU) N:o 540/2011 muuttamisesta tehoaineen oksifluorfeeni hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 21 artiklan 3 kohdan toisen vaihtoehdon ja 78 artiklan 2 kohdan,
   sekä katsoo seuraavaa:
   
               (1)
            
            
               Oksifluorfeeni hyväksyttiin tehoaineena komission täytäntöönpanoasetuksella (EU) N:o 798/2011 (2) sillä edellytyksellä, että asianomaiset jäsenvaltiot varmistavat, että hakija, jonka pyynnön perusteella oksifluorfeeni hyväksyttiin, toimittaa vahvistavia lisätietoja viidestä eri seikasta, joista yksi liittyy vesieliöille tehoaineesta ja metaboliiteista RH-45469, MW 306, MW 347 ja MW 274 sekä tunnistamattomasta metaboliitista Deg 27 aiheutuvaan mahdolliseen riskiin.
            
         
               (2)
            
            
               Vahvistavia tietoja koskevien vaatimusten täyttämiseksi hakija toimitti 29 päivänä kesäkuuta ja 15 päivänä joulukuuta 2012 esittelijänä olevalle jäsenvaltiolle Espanjalle asiaa koskevia lisätietoja niiden toimittamista varten asetetussa määräajassa.
            
         
               (3)
            
            
               Espanja arvioi hakijan toimittamat lisätiedot. Se toimitti arviointinsa arviointikertomusluonnoksen lisäyksenä muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, 14 päivänä heinäkuuta 2014.
            
         
               (4)
            
            
               Jäsenvaltioita, hakijaa ja elintarviketurvallisuusviranomaista kuultiin ja niitä pyydettiin esittämään huomautuksia esittelijänä olevan jäsenvaltion arvioinnista. Elintarviketurvallisuusviranomainen julkaisi teknisen raportin (3), jossa esitettiin yhteenveto 6 päivänä marraskuuta 2014 järjestetystä oksifluorfeenia koskevasta kuulemisesta.
            
         
               (5)
            
            
               Komissio kuuli elintarviketurvallisuusviranomaista tietyistä arvioinnin osa-alueista. Elintarviketurvallisuusviranomainen esitti päätelmänsä (4) oksifluorfeenin riskinarvioinnista 28 päivänä heinäkuuta 2015. Jäsenvaltiot ja komissio tarkastelivat arviointikertomuksen luonnosta, siihen tehtyä lisäystä ja elintarviketurvallisuusviranomaisen päätelmiä pysyvässä kasvi-, eläin-, elintarvike- ja rehukomiteassa, ja oksifluorfeenia koskeva komission tarkastelukertomus saatiin valmiiksi 24 päivänä tammikuuta 2017.
            
         
               (6)
            
            
               Komissio pyysi hakijaa toimittamaan oksifluorfeenia käsittelevää tarkastelukertomusta koskevat huomautuksensa.
            
         
               (7)
            
            
               Komissio katsoo, että toimitetut lisätiedot osoittavat, että perusaine ja metaboliitit MW 347 ja Deg 27 aiheuttavat korkean riskin vesieliöille.
            
         
               (8)
            
            
               Komissio on tullut siihen tulokseen, että vaadittuja vahvistavia lisätietoja ei ollut toimitettu täysimääräisinä eikä oksifluorfeenille ja metaboliiteille MW 347 ja Deg 27 altistumisesta johtuvaa vesieliöihin kohdistuvaa korkeaa riskiä voida sulkea pois muutoin kuin asettamalla lisärajoituksia.
            
         
               (9)
            
            
               Vesieliöiden altistumisen minimoimiseksi on siksi aiheellista rajoittaa lisää tämän tehoaineen käyttötarkoituksia ja säätää erityisistä riskinhallintatoimenpiteistä kyseisten lajien suojelemiseksi.
            
         
               (10)
            
            
               Komission täytäntöönpanoasetuksen (EU) N:o 540/2011 (5) liitettä olisi sen vuoksi muutettava.
            
         
               (11)
            
            
               Jäsenvaltioille olisi annettava aikaa oksifluorfeenia sisältävien kasvinsuojeluaineiden lupien muuttamiseen tai peruuttamiseen.
            
         
               (12)
            
            
               Jos jäsenvaltiot myöntävät oksifluorfeenia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 21 päivänä kesäkuuta 2018.
            
         
               (13)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liite tämän asetuksen liitteen mukaisesti.
   2 artikla
   Siirtymätoimenpiteet
   Jäsenvaltioiden on asetuksen (EY) N:o 1107/2009 mukaisesti tarvittaessa muutettava tai peruutettava oksifluorfeenia tehoaineena sisältävien kasvinsuojeluaineiden voimassa olevat luvat viimeistään 21 päivänä kesäkuuta 2017.
   3 artikla
   Siirtymäaika
   Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 21 päivänä kesäkuuta 2018.
   4 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä helmikuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 309, 24.11.2009, s. 1.
   
      (2)  Komission täytäntöönpanoasetus (EU) N:o 798/2011, annettu 9 päivänä elokuuta 2011, tehoaineen oksifluorfeeni hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen ja komission päätöksen 2008/934/EY muuttamisesta (EUVL L 205, 10.8.2011, s. 9).
   
      (3)  EFSA (European Food Safety Authority), 2014. Technical report on the outcome of the consultation with Member States, the applicant and EFSA on the pesticide risk assessment of confirmatory data for oxyfluorfen. EFSA supporting publication 2014:EN-686. 40 pp.
   
      (4)  Conclusion on the peer review of the pesticide risk assessment for the active substance oxyfluorfen in light of confirmatory data. EFSA Journal 2015; 13(8): 4205, 45 pp. doi: 10.2903/j.efsa.2015/4205.
   
      (5)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
   
      LIITE
      Korvataan asetuksen (EU) N:o 540/2011 liitteessä olevassa B osassa rivillä 11, oksifluorfeeni, sarake ”Erityiset säännökset” seuraavasti:
      
         ”A OSA
         Lupa voidaan myöntää ainoastaan rikkakasvien torjuntaan kaistalekäsittelynä maanpinnan lähellä syksystä alkukevääseen määränä, joka ei ole suurempi kuin 150 g tehoainetta hehtaaria kohti vuodessa.
         B OSA
         Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon pysyvässä kasvi-, eläin-, elintarvike- ja rehukomiteassa laaditun oksifluorfeenia koskevan tarkastelukertomuksen päätelmät ja erityisesti sen lisäykset I ja II.
         Kokonaisarvioinnissa jäsenvaltioiden on kiinnitettävä erityistä huomiota
         
                     —
                  
                  
                     käyttäjien turvallisuuteen ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö,
                  
               
                     —
                  
                  
                     vesieliöille, lieroja syöville nisäkkäille, maaperässä eläville makro-organismeille, muille kuin kohdelajina oleville niveljalkaisille ja muille kuin kohdelajina oleville kasveille aiheutuviin riskeihin.
                  
               Lupaedellytyksiin on sisällyttävä riskinhallintatoimenpiteitä, kuten levityskieltovyöhykkeitä ja matalapainesuuttimien käyttö, ja niissä on määrättävä kasvinsuojeluaineiden vastaavista pakkausmerkinnöistä. Kyseisiin edellytyksiin on tarvittaessa sisällyttävä muita riskinhallintatoimenpiteitä.”